–Հա, ես էլ համարյա նույնն էի ասում՝ «Պետքս չի, գնում եմ Երևան, ես նրա հետ տեղաշոր մտնողը չեմ»։ Իսկ ռեժիսորն ինձ ցնցող բան ասաց, և հենց դա էր, որ ինձ նստեցրեց իմ տեղը՝ «Լսիր, Կարենին դերից կհանեմ, բայց քեզ՝ երբեք»։ Ու դա այն դեպքում, երբ իմն ընդամենը էպիզոդիկ դեր էր, իսկ Կարենինը՝ գլխավոր. սա ինձ լրիվ խեղճացրեց։ Հզոր ռեժիսոր էր Բագրատ Հովհաննիսյանը՝ Տարկովսկու դպրոցի ներկայացուցիչ, ով աշխատել էր Տարկովսկու հետ։